armvectores/hy_wikipedia_2023 huggingface dataset:
Ոչինչի վարպետ

Ոչինչի վարպետ (անգլ.՝ Master of None), Ազիզ Անսարի և Ալանա Յանգայի ամերիկյան կատակերգական հեռուստասերիալ, որը պատմում է հնդկական ծագում ունեցող նյույորքցի ոչ այդքան հաջողակ դերասանի կյանքի մասին։ Առաջին եթերաշրջանի բոլոր 10 էպիզոդները լույս են տեսել Netflix-ի ռեսուրսների օգնությամբ 2015 թվականի նոյեմբերի 6-ին։ Դեբյուտային եթերաշրջանի հաջողությունից հետո պատվիրվեց երկրորդ՝ 10 սերիանոցը, որը դուրս է եկել 2017 թվականի մայիսի 12-ին։ Չնայած նրա դրական արձագանքին, Անսարին հետաձգել է երրորդ եթերաշրջանը մինչև (եթե) իր կյանքի հանգամանքները կկուտակեն նոր նյութեր սերիալի համար։


== Սյուժե ==
30-ամյա նյույորքցի Դևն իր հացի փողը վաստակում է փոքր դերեր կատարելով գովազդներում և B կատեգորիայի ֆիլմերում։ Մինչդեռ իր տարեկիցները ընտանիքներ են կազմում, նա ուրիշ միայնակ ընկերների հետ փորձում է հետաքրքիր անցկացնել ժամանակը։


== Դերասանական կազմ ==
Ազիզ Անսարի - Դև Շահ, երկրորդ պլանի դերասան
Էրիկ Վերեհեյմ - Արնոլդ Բաումհեյզեր, Դևի գեր ընկերը
Կելվին Յու - Բրայան Չենգ, Դևի ընկեր չինական ծագումով (հիմնված է Ալան Յանգի վրա)
Լենա Ուեիթ - Դենիս, Դևի ընկերուհի, լեսբուհի
Շուկան և Ֆատիմա Անսարդ - Դևի ծնողներ
Նոել Ուելս (առաջին եթերաշրջան) - Ռեյչել, Դևի ընգերուհին, երաժշտական պրոմոութեր
Խ. Ջոն Բենժամին (առաջին եթերաշրջան) - Բենժամին, դերասան, Դևի գործընկեր
Ալեսանդրա Մասթրոնարդի (երկրորդ եթերաշրջան) - Ֆրանչեսկա, ընկեր և Դևի ռոմանտիկ հետաքրքրությունը
Բոբի Կանավալե (երկրորդ եթերաշրջան) - Ջեֆ, խոհարար և հեռուստային պերսոնա


== Ռեակցիա ==
Հեռուստասերիալը ստացավ համընդհանուր ճանաչում քննադատների կողմից։ Բոլոր գրախոսությունները երկու եթերաշրջանների Rotten Tomatoes և Metacritic ագրեգատորների վրա եղել են դրական։ «2015 թոփ 10 սերիալներ»-ի ցանկի մշակումը, Metacritic դրեցին «Վարպետ»-ին 7 տեղ տարվա հեռուստասերիալների մեջ։ Նրանց մեջ առաջին եթերաշրջանը ստացավ մի քանի մրցանակներ և անվանակարգեր, Անսարին առաջադրվել է «Ոսկե գլոբուս» որպես դերասան։


== Ծանոթագրություններ ==
Դոբրոսելե (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԴոբրոսելեԴոբրոսելե (ռուս.՝ Доброселье), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 197 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5382) ՄաքՔեյ

(5382) ՄաքՔեյ (անգլ.՝ McKay), աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 8-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,628792 ա. մ., առավելագույնը մոտենում է 2,3835 ա. մ. հեռավորության վրա և հեռանում 2,8741 ա. մ.։ Արեգակի շուրջ մեկ ամբողջական պտույտ է կատարում 1556,8 երկրային օրվա ընթացքում, իր ուղեծրով շարժվելով միջինում 0,231244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5382) ՄաքՔեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանգադալա (ազգային պարկ)

Ազգային պարկ Կանգադալա (անգլ.՝ Cangandala National Park), գտնվում է Անգոլայի հյուսիսային Մալամժե նահանգում։ Դրա հյուսիսային սահմանի մոտ է գտնվում Կուիջե (Cuije) գետը, իսկ արևմտյան և արևելյան սահմաններին են գտնվում Կվանզա գետի վտակները։ Պարկից արևմուտք գտնվում է Կուլամագիա (Culamagia) քաղաքը, հարավ՝ Տեխոնգոլոլա քաղաքը։ Պարկը գտնվում է ծովի մակարդակից 1000 մետր բարձրության վրա։ Այն Անգոլայի ամենափոքր պարկն է, տարածքը կազմում է 630 կմ²։
Պարկում հիմնականում նոսր անտառներ են, գետերի երկայնքով կարող ենք հանդիպել միջանքային անտառներ։ Պարկի մի մասում ներկայացված են ջրածածկ մարգագետիններ և ճահճուտներ։ Վուդլենդ պարկում թփուտները ավելի խիտ են, քան Միոմբոյում։ Պարկի բուսական աշխարհում ներկայացված են Brachystegia wangermeeana, Brachystegia boehmii և Julbernardia բուսատեսակները, հանդիպում են նաև Piliostigma, Burkea, Monotes, ստրիխնոս, Ստերկուլյա և Dombeya։ Պարկի տարածքում՝ մարգագետիների և Վուդլենդի միջև, կարող ենք տեսնել Uapaca benguelensis, Piliostigma, Annona, Entadopsis և Erythrina abyssinica ծառատեսակի միայնակ ծառերին։ Ճահճուտներում հիմնականում աճում են պապիրուսներ։
Պարկում ապրում են մեծաքանակ թռչուններ։ Օգոստոս-սեպտեմբեր ամսիներին կատարված դիտարկումները ցույց են տվել, որ ազգային պարկում կան 170-ից ավելի թռչնատեսակներ։ Վուդլենդի առանձնահատկությունների պատճառով պարկի հիմնական բնակիչներ միոմբոները բնակվում են միայն այդ պարկում։ Պարկում են բնակվում վերացող սև այծյամները (Hippotragus niger variani)։ 1982-2005 թվականներին պարկում սև այծյամների գոյության մասին ապացույցներ չկային։ 2005 թվականի ապրիլին Կաթոլիկական համալսարանի (Catholic University’s Centre for Scientific Studies and Investigation) գիտահետազոտական կենտրոնի արշավորդներին հաջողվել է նկարահանել պարկի կենդանիներին։ 2014 թվականի հաշվարկներով՝ պարկում կային 35 առանձնյակ։ Այգու տարածքում հանդիպում են նաև 15 տեսակ կաթնասուն, 3 տեսակ սողուններ և 1 տեսակ երկկենցաղ։
Պարկը ձևավորվել է 1970 թվականին, հիմնականում սև այծյամներին պահպանելու համար (Hippotragus niger variani)։ Պատերազմի ժամանակ պարկի վարչակազմը լուծարվել է և միայն 2006 թվականին ձևավորվեց վարչական մարմինը։ 2014 թվականին պարկ է բերվել կենդանիների պոպուլյացիան վերահսկող սարքավորում։


== Ծանոթագրություններ ==


== Արտաքին Հղումներ ==
Kangandalamalange National Park Archived 2015-01-18 at the Wayback Machine. // protectedplanet.net
Ղազար Ղազարյան

Ղազար Վաղինակի Ղազարյան (1949, դեկտեմբերի 29, Դիլիջան), հայ գեղանկարիչ։ ՀՀ մշակույթի վաստակավոր գործիչ (2015):


== Կենսագրություն ==
1965-1969 թթ. սովորել է Երևանի Փանոս Թերլեմեզյանի անվան գեղարվեստի ուսումնարանում։ 1974 թվականին ավարտել է Երևանի գեղարվեստա-թատերական ինստիտուտի գեղանկարի բաժինը՝ ուսանելով Սուրեն Սաֆարյանին, Հրանտ Հովսեփյանին, Էդուարդ Իսաբեկյանին։ 1981 թվականից Հայաստանի նկարիչների միության անդամ է։ Մասնակցել է տարբեր հանրապետական, միութենական ցուցահանդեսների, ունեցել է անհատական ցուցահանդեսներ։ Աշխատանքները գտնվում են Մոսկվայի, Երևանի, Դիլիջանի, Մարտունու թանգարաններում ու պատկերասրահներում և այլ մասնավոր հավաքածուներում։


== Գործունեություն ==
1975-1978 թթ. աշխատել է Հայֆիլմ ստուդիայում որպես հագուստի նկարիչ, 1975-1976 թթ.՝ Դիլիջանի Հասմիկի անվան թատրոնում որպես նկարիչ-ձևավորող։ 1976-1977 թթ. ծառայել է Խորհրդային բանակում (Կիրովական), որտեղ զբաղվել է Կիրովականի փառքի թանգարանի ձևավորմամբ։ 1978-1979 թթ. Հովհաննես Շարամբեյանի հետ՝ իր իսկ նախաձեռնությամբ հիմնադրել են Ժողովրդական արվեստի պետական թանգարանի Դիլիջանի մասնաճյուղը, որի տնօրենն է 1992 թվականից։ 1980-ականներից սկսած մասնակցել է Դիլիջանի Շարամբեյանի անվան փողոցի հիմնադրմանը, ձևավորմանը, մետաղյա դարպասների, գեղարվեստական դռների և թեյարանի ստեղծմանը։ 1970-1985 թթ. կատարել է պետական գեղարվեստական ձևավորումներ, այդ թվում Էջմիածնի և Եղվարդի գինու գործարանների համտեսի սրահների ձևավորումը, Խաչատուր Աբովյանի տուն-թանգարանի ներքին ձևավորումները, Լենինգրադի նորաձևության տան ձևավորումները, «Հին ջրաղացի», «Դիլիջանի առողջարանի» ձևավորումները, ինչպես նաև Դիլիջանի հին փողոցների ու շինությունների նախագծային աշխատանքները։ 1998 թվականին Երևանի Գեղարվեստի պետական ակադեմիայի ռեկտոր Արամ Իսաբեկյանի, արվեստաբան Սարո Սարուխանյանի և Դիլիջանի քաղաքապետ Ժորա Պետրոսյանի աջակցությամբ հիմնադրել են ԵԳՊԱ Դիլիջանի մասնաճյուղը, որի տնօրենն է 1998 թվականից։ 2011 թվականի հունվար-մարտ ժամանակահատվածում կատարել է Դիլիջանի երկրագիտական թանգարան-պատկերասրահի ցուցադրությունը, որից հետո նշանակվել է նույն թանգարանի տնօրեն։


== Պարգևներ ==
2003 թվականի ապրիլի 15-ին արժանացել է պատվավոր դոկտորի կոչման «Բնության և հասարակության» մասին գիտությունների միջազգային ակադեմիայի կողմից։
2006 թվականի հոկտեմբերի 25-ին Երևանի գեղարվեստի պետական ակադեմիայի հիմնադրման 60-ամյակի կապակցությամբ պարգևատրվել է ՀՀ նախագահի շնորհակալագրով։
2007 թվականի դեկտեմբերի 25-ին Դիլիջանի քաղաքապետարանի կողմից պարգևատրվել է քաղաքում արվեստի զարգացման գործում ունեցած նշանակալի ներդրման համար։
2009 թվականի նոյեմբերի 12-ին Երևանի գեղարվեստի պետական ակադեմիայի Դիլիջանի մասնաճյուղը պարգևատրվում է պատվոգրով՝ մշակույթի ոլորտի բարձր որակավորման կադրերի պատրաստման, երիտասարդության գեղագիտական դաստիարակության գործում ներդրած ավանդի և հիմնադրման 10-ամյակի առթիվ (տնօրեն՝ Ղազար Ղազարյան)։
2011 թվականի մարտի 17-ին Հայաստանի Հանրապետության կրթության և գիտության նախարարության կողմից պարգևատրվել է կրթության և գիտության ոլորտում ներդրած ավանդի համար և ակադեմիայի հիմնադրման 65-ամյակի հոբելյանի կապակցությամբ։
2015 «Գրիգոր Նարեկացի» հուշամեդալ
2015 ՀՀ մշակույթի վաստակավոր գործիչ


== Ծանոթագրություններ ==
Խան-Խարաբի

Խան-Խարաբի, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Քամբերլենդ շրջան (Կենտուկի)

Անվան այլ կիրառումների համար տե՛ս՝ Քամբերլենդ (այլ կիրառումներ)Քամբերլենդ շրջան (անգլ.՝ Cumberland County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 793 կմ² է, բնակչությունը՝ 6.856 մարդ (2010 թ. տվյալներով)։ Շրջկենտրոնն է Բուրկսվիլ բնակավայրը։ Կազմավորվել է 1798 թ.։
Քամարի վանք

Քամարի վանք, վանք Փոքր Հայքի Սեբաստիայի նահանգի Թոխատի գավառի Թոխաթ (Եվդոկիա) քաղաքում։ Հիշատակված է 17-րդ դարի հայերեն ձեռագրական հիշատակարանում։


== Ծանոթագրություններ ==
Էրիկ Լարսոն

Էրիկ Քլեոն Լարսոն (անգլ.՝ Eric Cleon Larson, սեպտեմբերի 3, 1905(1905-09-03), Քլիվլենդ, Օհայո, ԱՄՆ - հոկտեմբերի 25, 1988(1988-10-25), La Cañada Flintridge, Լոս Անջելես շրջան, Կալիֆոռնիա, ԱՄՆ), ամերիկացի անիմատոր, Դիսնեյի ինը ծերուկների ներկայացուցիչներից մեկը։


== Կենսագրություն ==
Էրիկ Լարսոնը ծնվել է 1905 թվականի սեպտեմբերի 3-ին, Յուտա Քլիվլենդում։ Երբ նա 10 տարեկան էր, նրա ընտանիքը տեղափոխվում է Սոլթ Լեյք Սիթի։ Էրիկը ծնվել է մորմոնների ընտանիքում և ամբողջ կյանքում հետևել այդ հավատքին։
Չնայած նրան, որ Էրիկը լուրջ չի մոտեցել նկարելուն ընդհուպ մինչև Ուոլթ Դիսնեյի ստուդիայում աշխատանքի ընդունվելը, նա գծագրեր է արել դպրոցական տարեգրքի համար, երբ սովորում էր Latter Day Saints University-ում և նույնիսկ եղել է նրա գեղարվեստական ղեկավարն ուսման վերջին տարում։ Շուտով նա ընդունվել է Յուտայի համալսարան, որտեղ ուսումնասիրել է լրագրություն և հոդվածներ գրել համալսարանական թերթի համար։ Ազատ ժամանակ նա նկարազարդումներ է արել հումորային ամսագրի համար։ Համալսարանում սովորելու ժամանակ Էրիկի հետ տեղի է ունենում մի միջադեպ, որի մասին նա չի պատմել նույնիսկ իր գործընկերներին, և որի պատճառով նա ստիպված է եղել հեռանալ համալսարանից, իսկ հետո ընդմիշտ հեռանալ Սոլթ Լեյք Սիթիից։
Էրիկը տեղափոխվել է Լոս Անջելես, որտեղ աշխատանքի է ընդունվել որպես մասնավոր նկարիչ։ Այնտեղ նա հանդիպել է իր ապագա կնոջը՝ Գերտրուդ Յանեսին, որի հետ ամուսնացել է 1933 թվականին։ Ամուսնությունից հետո Էրիկ Լարսոնը մտածել է ռադիոյում կարիերա անելու մասին և դրա վերաբերյալ խորհրդի համար դիմել է նախկին ռադիոլրագրող Ռիչարդ Կրիդոնին։ Կրիդոնն իր հերթին, իմանալով, որ նա վատ չի նկարում, Էրիկին խորհուրդ է տվել փորձել աշխատանքի տեղավորվել Դիսնեյի ստուդիայում։ Էրիկ Լարսոնը դժկամությամբ հետևել է Կրիդոնի խորհրդին և աշխատանքի ընդունվել ստուդիայում որպես միջանկյալ կադրերի նկարիչ։
Էրիկ Լարսոնը նկարել է կերպարներ անիմացիոն այնպիսի մուլտֆիլմերի համար, ինչպիսիք են՝ «Սպիտակաձյունիկն ու յոթ թզուկները», «Պինոկիո», «ֆանտազիա», «Բեմբին», «Մոխրոտը», «Ալիսան հրաշքների աշխարհում», «Փիթեր Պենը», «Լեդին և թափառականը», «Քնած գեղեցկուհին», «101 դալմատինները», «Թուրը քարի մեջ» և «Ջունգլիների գիրքը»։ 1973 թվականին նա ստուդիայում սկսել է փորձը երիտասարդ արվեստագետներին փոխանցելու ծրագիր, որին մասնակցել են այնպիսի հայտնի անիմատորներ, ինչպիսիք են Բրեդ Բյորդը, Դոն Բլութը, Ջոն Լասետերը, Քրիս Բաքը, Թիմ Բերթոնը, Գլեն Քինը և շատ ուրիշներ։
1975 թվականին մահացել է Գերտրուդը, ինչի պատճառով Էրիկը երկար ժամանակ գտնվել է ճնշված վիճակում։ 1980-ական թվականներին ստուդիայում նրա աշխատանքն այնքան էլ նշանակալի չի եղել. նա հիմնականում զբաղվել է խորհրդատվությամբ։ 1986 թվականինին հեռացել է ստուդիայից նոր ղեկավարության հետ ունեցած տարաձայնությունների պատճառով։
Էրիկ Լարսոնը մահացել է 1988 թվականի հոկտեմբերի 25-ին՝ 83 տարեկան հասակում։ «Ջրահարս» մուլտֆիլմի հերոս Արքայազն Էրիկն իր անունն ստացել է Էրիկ Լարսոնի հիշատակին։


== Ծանոթագրություններ ==


== Արտաքին հղումներ ==
50mostinfluentialdisneyanimators.wordpress.co
Ադրբեջանի փոխնախագահ

Ադրբեջանի Հանրապետության փոխնախագահ (ադրբ.՝ Azərbaycan Respublikasının vitse-prezidenti), պարտականությունների խումբ Ադրբեջանում, Ադրբեջանի նախագահին հաջորդող պաշտոնը։ Գոյություն ունի Առաջին փոխնախագահի պաշտոն (ադրբ.՝ Azərbaycan Respublikasının Birinci vitse-prezidenti) և Ադրբեջանի փոխնախագահների պաշտոններ։ Ադրբեջանի այժմ գործող առաջին փոխնախագահը Մեհրիբան Ալիևան է՝ երկրի նախագահ Իլհամ Ալիևի կինը, մյուս փոխնախագահների պաշտոնները թափուր են։
Ադրբեջանի փոխնախագահի պաշտոնը հաստատվել է Սահմանադրության բարեփոխումների ընթացքում, որն ընդունվել է 2016 թվականի սեպտեմբերի 26-ին սահմանադրական հանրաքվեի միջոցով։ Այդ բարեփոխումները իրավունք են տալիս նախագահին՝ պաշտոնում նշանակել և արձակել առաջին փոխնախագահին և փոխնախագահներին։
Առաջին փոխնախագահը դառնում է նախագահի պարտականությունների կատարողը, եթե վերջինս հրաժարական է տալիս կամ դառնում է անգործունակ, այն դեպքերում, երբ առաջին փոխնախագահը չի կարողանում կատարել նախագահի պարտականությունները, դրանք անցնում են վարչապետին։ Փոխնախագահն անձեռնմխելի է և չի կարող ձերբակալվել, մեղադրվել կամ դատվել պաշտոնավարման ընթացքում։
Ադրբեջանի փոխնախագահ կարող է դառնալ Ադրբեջանի քաղաքացիություն ունեցող անձը, որն ունի ձայնի իրավունք և բարձրագույն կրթություն, ինչպես նաև չունի օտարերկրյա քաղաքացիություն։
2017 թվականի փետրվարի 21-ին Իլհամ Ալիևը իր կնոջը՝ Միհրիբան Ալիևային, նշանակեց Ադրբեջանի փոխնախագահ։


== Ադրբեջանի փոխնախագահների ցանկ ==


== Ծանոթագրություններ ==
Ստատուս քվո

Ստատուս-քվո (լատ.՝ status quo ante bellum - «մինչև պատերազմը եղած իրավիճակ, համառոտ - լատ.՝ status quo — «իրավիճակ, որում»), վերադարձ նախնական վիճակին, միջազգային իրավունքում ընդունված տերմին, որն օգտագործվում է որոշակի պահին գոյություն ունեցող կամ ունեցած փաստական կամ իրավական դրությունը ֆիքսելու համար։
Վերականգնել Ստատուս-քվոն, նշանակում է վերադառնալ մինչև փոփոխությունները գոյություն ունեցած իրավիճակին։


== Ծանոթագրություններ ==


== Տես նաև ==

Լատիներեն արտահայտությունների ցանկ
Դե յուրե
Դե ֆակտո
Սորոչինկա (գյուղ, Կրիվոե Օզերոյի շրջան)

Սորոչինկա (ուկրաիներեն՝ Сорочинка), գյուղ Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Սորոչինկա գյուղում բնակվում էր 12 մարդ։ Բնակավայրը զբաղեցնում է 0,196 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիկագո Սթեգս

«Չիկագո Ստագսը» (անգլերեն` Chicago Stags) ԱՄՆ Բասկետբոլի ազգային ասոցիացիայի արևմտյան կոնֆերենցիայի կէնտրոնական դիվիզիոնում հանդես եկող տղամարդկանց պրոֆեսիոնալ բասկետբոլային ակումբ էր, որը գտնվում էր Իլինոյս նահանգի Չիկագո քաղաքում։


== Սեզոններ ==
Նշում՝ Հ = Հաղթանակներ, Պ = Պարտություններ, % = Հաղթանակի և պարտության հարաբերակցությունը
Հայաստանի մարդահամար

Հայաստանի մարդահամար, Հայաստանում անցկացվում է մոտավորապես յուրաքանչյուր 10 տարին մեկ անգամ՝ երկրում ժողովրդագրության մասին ճշգրիտ տվյալներ հավաքելու նպատակով։


== Ժողովրդագրական միտումներ ==
Մինչ հայերը Հայաստանում կազմում էին հիմնական մեծամասնություն, խորհրդային տարիներին երկրի երկրորդ ամենամեծ բնակչություն ունեցող ազգությունը ադրբեջանցիներն էին, որոնք 1898 թվականին կազմում էին երկրի բնկաչության մոտ 2,5%-ը։ Այնուամենայնիվ, Արցախի ազատագրական պայքարի ժամանակ՝ հարևան Ադրբեջանի դեմ մղվող պատերազմի ընթացքում, բոլոր ադրբեջանցիները լքել են Հայաստանը։ Համապատասխանաբար, նույն ժամանակ Ադրբեջանից Հայաստան են ներգաղթել մեծ թվով հայ գաղթականներ, ինչի արդյունքում Հայաստանը դարձել է ավելի միատարր՝ մոնոէթնիկ։ Բնակչության բռնի այս փոխանակությանն արդյունքում Ադրբեջանից հեռացել են նաև Ադրբեջանի ուդիների քրիստոնյա ժողովուրդը, որոնցից շատերը այնտեղ ընկալվում էին որպես հայեր, քանի որ երկու ժողովուրդների՝ հայերի և ուդիների միջև կան սերտ մշակութային կապեր։ Հայաստանում բնակվող ուդիների թիվը 1989 թվականից մինչև 2006 թվականը 19-ից դարձել է 200։
Բացի այդ, անկախությունից ի վեր Հայաստանից գաղթել են մի քանի այլ էթնիկ խմբեր ևս՝ ռուսները (1989 թվականից մինչև 2001 թվականը 51,555-ից դարձել է 14,660), ուկրաինացիները (1989 թվականից մինչև 2001 թվականը 8,341-ից դարձել է 1,633), հույները (1989 թվականից մինչև 2001 թվականը 4,650-ից դարձել է 1,176) և բելառուսները (1989 թվականից մինչև 2001 թվականը 1,061-ից դարձել է 160)։ Եզդիների, քրդերի, ասորիների թիվը համեմատաբար հաստատուն է մնացել (1989-2001 թվականների ընթացքում միայն մոտ 2000 ասորիներ են լքել Հայաստանը)։ Չնայած վրացիները պատմականորեն Հայաստանի ամենամեծ էթնիկ խմբերի թվում է եղել, նրանց թիվը 1989 թվականից ի վեր (այդ ժամանակ նրանց թիվը 1364 էր) էականորեն նվազել է։


== Խորհրդային Հայաստանի մարդահամար ==
1 Իր մեջ ներառում է ինչպես եզդի, այնպես էլ քուրդ բնակչության թվաքանակը, որոնք 1926 թվականի մարդահամարի ժամանակ հաշվարկվել են առանձին, սակայն միավորվել են հետագա մարդահամարների ժամանակ։


== ՀՀ մարդահամարներ ==
Խորհրդային Հայաստանի լուծարումից հետո Հայաստանում առաջին մարդահամարը կազմակերպվել է 2001 թվականի հոկտեմբերի 10-19-ին Հայաստանի ազգային վիճակագրության ծառայության կողմից։ Ազգային ժողովը բնակչության մարդահամարի մասին օրենք ընդունել էր դեռևս 1999 թվականին, սակայն կառավարությունը անհապաղ մարդահամար անցկացնելու համար անհրաժեշտ միջոցներ չի ունեցել։ Ըստ Հայաստանի օրենսդրության՝ մարդահամարը պետք է անցկացվի յուրաքանչյուր 10 տարին մեկ։
Հայաստանում հաջորդ մարդահամարը նախատեսվում է անց կացնել 2020 թվականին։


== Տես նաև ==
Հայաստանի բնակչություն


== Ծանոթագրություններ ==
Միսադայի շրջան

Միսադայի շրջան (արաբ․՝ ناحية مسعدة‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Կունեյտրայի գավառի չորս շրջաններից մեկը։
Վարչական կենտրոնն է Միսադա քաղաքը։ Բնակչության մասին տեղեկություներ չկա։ Տարածքը 264.99 կմ2։
Էյտոուր Ինգի Գյունլյոյգսոն

Էյտոուր Ինգի Գյունլյոյգսոն (իսլ.՝ Eyþór Ingi Gunnlaugsson, մայիսի 29, 1989(1989-05-29), Դալվիկ, Dalvíkurbyggð, Նորդուրլանդ Էյստրա, Իսլանդիա), իսլանդացի երգիչ, ով 2013 թվականին Ég á Líf երգով ներկայացրել է Իսլանդիան Եվրատեսիլ 2013 երգի մրցույթում և եզրափակիչ փուլում զբաղեցրել է 17-րդ հորիզոնականը։
Ռորենֆելս

Ռորենֆելս (գերմ.՝ Rohrenfels), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Նոյբուրգ Շրոբենհաուզեն շրջանում։ Բնակչությունը կազմում է 1512 մարդ (2010 թվականի դեկտեմբերի 31-ի տվյալներով)։ Տարածքը 17.52 կմ² է։ Պաշտոնական կոդը՝ 09 1 85 157։


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Ցիզապրիդ

Ցիզապրիդ (Cisapride), գաստրոպրոկինետիկ դեղամիջոց, որը խթանում է ԱՍՏ-ի վերին բաժինների շարժողականությունը։ Այն գործում է ուղղակիորեն որպես սերոտոնինի 5-HT4 ընկալիչների ագոնիստ և անուղղակիորեն որպես պարասիմպաթոմիմետիկ միջոց։ Սերոտոնինային ընկալիչների խթանումը մեծացնում է ացետիլխոլինի ձերբազատումը աղիքային նյարդային համակարգում։ Այն վաճառվել է Prepulsid (Janssen-Ortho) և Propulsid (ԱՄՆ-ում) ապրանքային անվանումներով։ Այն հայտնաբերվել է Janssen Pharmaceuticals-ի կողմից 1980 թվականին։ Շատ երկրներում այն կա՛մ հանվել է շուկայից, կա՛մ դրա ցուցումները սահմանափակվել են սրտի լուրջ կողմնակի ազդեցությունների հաճախականության պատճառով։ Propulsid-ը կապված էր երեխաների մահվան հետ։
Այս դեղամիջոցի կոմերցիոն պատրաստուկները միացության երկու էնանտիոմերների ռացեմիկ խառնուրդն են։ (+) էնանտիոմերն ինքնին ունի հիմնական դեղաբանական ազդեցությունները և չի առաջացնում խառնուրդի վնասակար կողմնակի ազդեցությունները։


== Բժշկական կիրառում ==
Ցիզապրիդը օգտագործվում է գաստրոէզոֆագիալ ռեֆլյուքսի բուժման համար։ Չկան ապացույցներ այս դեղի էֆեկտիվության մասին երեխաների համար:Այն նաև խթանում է ստամոքսի դատարկումը դիաբետիկ գաստրոպարեզ ունեցող մարդկանց մոտ։ Փորկապության ժամանակ դրա օգտագործման ապացույցները պարզաբանված չեն ։
Շատ երկրներում այն կա՛մ հանվել է, կա՛մ սահմանափակվել է դրա ցուցումները՝ երկարատև QT համախտանիշի կողմնակի ազդեցության մասին հաղորդումների պատճառով, որը կարող է առիթմիա առաջացնել։ ԱՄՆ Սննդամթերքի և դեղերի վարչությունը (FDA) նախազգուշական նամակ ուղարկեց բժիշկներին, և ցիզապրիդը կամավոր հեռացվեց ԱՄՆ շուկայից 2000 թվականի հուլիսի 14-ին։ Դրա օգտագործումը Եվրոպայում նույնպես սահմանափակվել է։ Այն արգելվել է Հնդկաստանում և Ֆիլիպիններում 2011 թվականին։


== Անասնաբուժական կիրառում ==
Ցիզապրիդը հասանելի է ԱՄՆ-ում և Կանադայում կենդանիների օգտագործման համար և սովորաբար նշանակվում է անասնաբույժների կողմից՝ կատուների մոտ մեգակոլոնը բուժելու համար։ 
Ցիզապրիդը լայնորեն օգտագործվում է նապաստակների մոտ գաստրոինտերստինիալ ստազը բուժելու նպատակով, երբեմն զուգակցելով մետոկլոպրամիդի հետ։


== Կինետիկա ==
Պերօրալ կենսամատչելիությունը կազմում է 33%։ Այն ինակտիվանում է ենթարկվելով մետաբոլիզմի լյարդում CYP-3A4-ով։ Կիսադուրսբերման տևողությունը 10 ժամ։ Դեղաչափը պետք է նվազեցնել լյարդի հիվանդությունների դեպքում։


== Ֆարմակոլոգիա և ազդեցության մեխանիզմ ==
Որպես պրոկինետիկ միջոց խթանում է ԱՍՏ-ի մոտորիկան, ցիզապրիդը հանդիսանում է սերոտոնինային 5-HT4 ընկալիչների ընտրողական ագոնիստ։ Այն նաև նվազեցնում է փորկապության ախտանշանները՝ անուղղակիորեն խթանելով ացետիլխոլինի ձերբազատումը, որը ազդում է մուսկարինային ընկալիչների վրա։


== Ծանոթագրություններ ==
Կատակ (պատմվածք)

«Կատակ» ռուս գրող Անտոն Չեխովի պատմվածքը։ Առաջին անգամ հրապարակվել էր 1886 թվականի մարտի 12-ին «Ծղրիդ» ամսագրի 10-րդ համարում՝ «Առանց փայծաղ մարդ» ստորագրությամբ։


== Սյուժե ==
Պատմվածքը պատմում է գլխավոր հերոսի՝ երիտասարդ մարդու անունից։ Նա կանչում է Նադյա անունով մի աղջկա, որպեսզի սահեն սառցե բլրից, ինչից վերջինս շատ է վախենում։ Այնուամենայնիվ աղջիկը համաձայնվում է։ Վայրէջքի ժամանակ, երբ վախեցած աղջկա ականջներում սուլում է քամին, պատմիչը շշնջում է՝ «Ես սիրում եմ ձեզ, Նադյա»։ Բլրի ստորոտում երիտասարդը դառնում է անտարբեր, ստիպելով Նադյային երկմտել, որ նա ինչ-որ բան էր արտասանել։ Աղջիկը համաձայնվում է նորից սահել, որպեսզի հասկանա, արդյո՞ք դա իր ընկերոջ արտասանած բառերն էին, թե՞ քամու սուլոցը։ Եվ նորից երիտասարդը նույն կատակն է անում Նադյայի հետ։ Նրանք մի քանի օր շարունակ սահում են, իսկ պատմիչը շարունակում էր խաղալ աղջկա հետ։ Վերջինս տենչում է հասկանալ բառերի բնույթը, բայց ամեն անգամ նրան վախեցնող բլրից վայրէջքը չի թողնում նրան ժամանակին կենտրոնանալ։ Անցնում է ձմեռը, բլրակի սառույցը հալչում է, իսկ Նադյան չի կարողանում լուծել հանելուկը։ Երբ մի անգամ գիշերը աղջիկը տխուր կանգնել էր սանդղամուտքին, պատմիչը, ով թաքնվել էր ցանկապատի հետևում, նորից արտասանում է նույն բառերը, և աղջիկը փայլատակում է ուրախությունից։ Շուտով երիտասարդը գնում է Սանկտ Պետերբուրգ։ Նադյան ավելի ուշ ամուսնանում է և երեխաներ ունենում։ Պատմիչը համոզված է, որ այդ հիշողությունները մնացել են որպես աղջկա կյանքի ամենաուրախ հիշողություններ, իսկ ինքն արդեն չէր հասկանում, թե ինչի համար էրկատակում։


== Ստեղծում և արձագանք ==
Պատմվածքը դարձել էր Չեխովի «Ծղրիդ» ամսագրում հրապարակած պատմվածքներից երկրորդը։ Առաջինը՝ «Գիշերը գերեզմանոցում (Ծննդյան տոների պատմվածք)» պատմվածքն էր, որը լույս է տեսել հունվարի 8-ին՝ ամսագրի դեբյուտային համարում։ Դրա պատճառով ընդհարում էր առաջացրել Չեխովի ու Լեյկինի միջև։ Վերջինս համարվում էր նրա ստեղծագործությունների հիմնական հրապարակիչը «Օսկոլկի» ամսագրում։
1899 թվականին պատմվածքում կատարվել էին լուրջ փոփոխություններ, մինչ Չեխովը այն կուղարկեր հրապարակիչ Մարքսին, ով այդ ժամանակ պատրաստում էր գրողի շարադրանքների լրիվ հավաքածուն։ Գլխավոր հերոսը սրախոսից վերածվում է քաղաքակիրթ երիտասարդի, ինչին համապատասխան պատմվածքը դառնում է ավելի զսպված։ Այն ունեցավ ուրիշ հանգուցալուծում՝ Նադյայի հետ ամուսնանալու փոխարեն, հերոսը հեռացավ քաղաքից և այլևս չվերադարցավ նրա մոտ։
Քննադատները ուշադրություն են դարձրել պատմվածքին Մարքսի հրապարակումից։ Աստվածաբան Վվեդենսկիին հետաքրքրում էր մի հարց, թե ինչու՞ էր գլխավոր հերոսը ստիպում տառապել ուրիշ մարդու։ Անգել Բոգադանովիչը նշել էր պատմվածքի գրական նրբագեղությունը, որն առաջանում է կարդացողի մոտ։
1966 թվականին ռեժիսոր Անդրեյ Սմիրնովի կողմից պատմվածքը էկրանավորվել է կարճամետրաժ ֆիլմով։ Գլխավոր դերերում մարմնավորել էին Նիկիտա Միխալկովը և Նոննա Տարանտևան։


== Ծանոթագրություններ ==


== Գրականություն ==
Чехов А. П. Шуточка // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
Լենի Ռիֆենշթայլ

Լենի Ռիֆենշթայլ, (գերմ.՝ Leni Riefenstahl, իրական անունը՝ Հելենա Բերթա Ամալի Ռիֆենշթայլ, գերմ.՝ Helene Berta Amalie Riefenstahl, օգոստոսի 22, 1902(1902-08-22)[…], Բեռլին, Գերմանական ռայխ - սեպտեմբերի 8, 2003(2003-09-08)[…], Պյոկինգ, Բավարիա, Գերմանիա), գերմանուհի կինոռեժիսոր, ինչպես նաև լուսանկարիչ, դերասանուհի և պարուհի։ Համարվում է Նացիստական Գերմանիայի ժամանակաշրջանում գործող ամենահայտնի ռեժիսորներից։ Ռիֆենշթայլի «Կամքի տրիումֆ» և «Օլիմպիա» վավերագրական ֆիլմերը իրեն Երրորդ ռեյխի ակտիվ քարոզչի համբավ բերեցին։


== Ֆիլմագրություն ==


=== Ռեժիսորական աշխատանքներ ===
1932 «Das blaue Licht»  - «Կապույտ լույս»
1933 «Der Sieg des Glaubens»  - «Հավատքի հաղթանակը»
1935 «Triumph des Willens»  - «Կամքի տրիումֆ»
1935 «Tag der Freiheit! — Unsere Wehrmacht!»  - «Ազատության օրը — Մեր վերմախտը»
1938 «Olympia»  - «Օլիմպիա»
Մաս 1՝ «Fest der Völker»  - «Ժողովուրդների տոնը»
Մաս 2՝ «Fest der Schönheit»  - «Գեղեցկության տոնը»
1954 «Tiefland»  - «Հովիտ»
2002 «Impressionen unter Wasser»  - «Տպավորություններ ջրի տակ»


=== Դերասանական աշխատանքներ ===
1925 «Wege zu Kraft und Schönheit — Ein Film über moderne Körperkultur»  - «Ուժի և գեղեցկության տանող ճանապարհին — ֆիլմ ժամանակակից ֆիզիկական կուլտուրայի մասին»
1926 «Der heilige Berg»  - «Սուրբ լեռը»
1927 «Der große Sprung»  - «Մեծ թռիչք»
1928 «Das Schicksal derer von Habsburg»  - «Հաբսբուրգների ճակատագիրը»
1929 «Die weiße Hölle vom Piz Palü»  - «Փից Փալու սպիտակ դրախտը»
1930 «Stürme über dem Montblanc»  - «Փոթորիկ Մոնբլանից վեր»
1931 «Der weiße Rausch — neue Wunder des Schneeschuhs»  - «Սպիտակ խելագառություն — նոր դահուկային հրաշք»
1932 «Das blaue Licht»  - «Կապույտ լույս»
1933 «SOS Eisberg»  - «SOS — այսբերգ»
1954 «Tiefland»  - «Հովիտ»
1993 «Die Macht der Bilder»  - «Կերպարների իշխանություն»
2003 «Ein Traum von Afrika»  - «Երազանք Աֆրիկայի մասին»


== Ծանոթագրություններ ==


== Արտաքին հղումներ ==
leni-riefenstahl.de Պաշտոնական կայք
Լենի Ռիֆենշթայլը Internet Movie Database կայքում
Das Blaue Licht: The Art of Leni Riefenstahl. Unofficial biographical website endorsed by the Riefenstahl Estate Archived 2020-10-02 at the Wayback Machine.
Stills of Walter Riml, photographer of the film Das blaue Licht Archived 2010-07-22 at the Wayback Machine.
www.riefenstahl.org – a fanpage, claims the "most accurate and detailed Leni Riefenstahl filmography ... available anywhere".
Women's History collection
"Fascinating Fascism", a critical 1975 essay by Susan Sontag out of Under the Sign of Saturn
Robert von Dassanowsky: Tiefland/Titanic analysis
a list of documentaries about and or with Leni Riefenstahl 1965–2004 Archived 2020-08-08 at the Wayback Machine.
Leni Riefenstahl: Film Maker Extraordinaire or Nazi Stooge? National Centre for History Education – Australia
Էնս (քաղաք)

Էնս (գերմ.՝ Enns) քաղաք Ավստրիայում, մտնում է Վերին Ավստրիա  կազմի մեջ։ Գտնվում է Էնս գետի ափին, ոչ հեռու գետի Դանուբին միանալու հատվածից։ Տարածքը կազմում է 34․3 կմ²։
Էնսը գտնվում է Լինցից 17 կիլոմետր հարավարևելք, կանգնած է Վիեննա-Լինց երկաթգծային և ավտոմոբիլային ճանապարհների վրա։
Էնսը համարվում է Ավստրիական հնագույն քաղաքը։ Արտոնագիրը, որը տալիս է Էնսին քաղաք կոչեվլու իրավունք, վերագրվում է 1212 թվականին։


== Պատմություն ==
Էնս գետի գետաբերանի շրջանում առաջին բնակիչները եղել են մեր թվարկությունից առաջ Երկրորդ հազարամյակին։ IV դարում մեր թվարկությունի առաջ այս շրջանում բնակվում էին Կելտերը, որոնք այստեղ ստեղծել էին Նորիկ պետությունը, որը իր հերթին Մ․թ․ա․ 15 թվականին մտավ Հռոմեական կայսրության կազմի մեջ։ II դարում ժամանակակից Էնսի տարածքում ստեղծվեց Լաուրիակում հռոմեական զինվորական ճամբարը, որը կազմում էին 6000 լեգիոներ։ 212 թվականին բնակատեղին, որը ստեղծվել էր ճամբարի վայրում Կարակալլա կայսրի կողմից ստացավ քաղաքի կարգավիճակ։ Այդ ժամանակ Լաուրիակում բնակվում էր 30 հազար մարդ։ Կայսր Դիոկղետիանոսի կողմից քրստոնյաների հետապնդման ժամանակ 304 թվականի մայիսի 4-ին քաղաքում տանջանքների ենթարկվելով մահացավ Սուրբ Ֆլորիանը, որին խեղդեցին Էրնս գետում։ 370 թվականին քաղաքում կառուցվել է վաղքրիստոնեական բազիլիկ, որի տեղում 1344 թվականին կառուցվել է Լորխա եկեղեցին՝ այն գոյություն ունի միչև այժմ։
900 թվականին Գեորգենբերգ բլուրի վրա, ժամանակակից Էնսի կենտրոնում կառուցվել է Էնիսիբուրգ ամրոցը, որը հանդիսանում էր Բավարիայի ամրակետը ընդեմ հունգարական ներխուժումների։ Ավելի ուշ ամրոցը վերակառուցվել է և ստացել է Էնսեգ անվանումը։ Ամրոցի շրջանում հայտնվեց առևտրի կենտրոն, որը Օտակարա II Մարկգրաֆի կողմից XII դարում ստացավ իրավունք անցկացնելու տոնավաճառ։ Այդ ժամանակ Էնս հովիտը մտնում է Շտիրիական դքսության կազմի մեջ։
1186 թվականին՝ Սանկտ-Գեորգենբերգյան համաձայնագրի ստորագրումից հետո, Շտիրիան Էնսի հետ միասին անցավ ավստրաիցի կոմսերի իշխանության տակ։ 1212 թվականին Էնսը ստացավ քաղաքի կարգավիճակ  Լեոպոլդ VI կոմսի կողմից՝ Ժամանակակից Ավստրիայի տարածքում առաջին նման դեպքը։ XIV դարում Հաբսբուրգների տիրապետության տարածքների բաժանման ժամանակ քաղաքը հեռացվել է շտիրսկական կոմսությունից և մտավ Ավստրիայի տարածքի մեջ (ավելի ուշ Վերին Ավստրիայի թագավորական հողերի)։


== Տեսարժան վայրեր ==

Էնսի ճարտարապետական խորհրդանիշն է համարվում քաղաքի գլխավոր հրապարակի քաղաքային աշտարակը, որը կառուցվել է 1564-ից 1568 թվականներին։
Սանկտ-Լաուրենց գոթիական խորհրդանիշը կառուցված XIII դարում կառուցված ավելի հին պաշտամունքային կառույցի հիմքի վրա։
Հինհռոմեական Լաուրիակում ճամբարի թանգարան։


== Քաղաքական իրավիճակ ==
Քաղաքագլուխ-Ֆրանց Շտեֆան Կարլինգեր (ԱՍԴԿ)
Համայնքի ներկայացուցիչների խորհուրդը (գերմ.՝ Gemeinderat)  բաղկացած է 37 տեղից։

ԱՍԴԿ- զբաղեցնում է 21 տեղ
ԱԺԿ- զբաղեցնում է 12 տեղ
Դեղիններ- զբաղեցնում է 3 տեղ
ԱԱԿ- զբաղեցնում է 1 տեղ


== Բնակչություն ==


== Պատկերասրահ ==

		
		
		
		


== Արտաքին հղումներ ==
Официальная страница
Городская башня
Базилика Лорх


== Ծանոթագրություններ ==
Գետամեջ (այլ կիրառումներ)

Գետամեջ, կարող է վերաբերել՝

Գետամեջ՝ գյուղ Հայաստանի Հանրապետության Կոտայքի մարզում,
Գետամեջ՝ գյուղ Արցախի Հանրապետության Քաշաթաղի շրջանում։Նաև՝

Գետամիջո վանք՝ հայ առաքելական վանական համալիր Արցախի Հանրապետության Շահումյանի շրջանի Ծար գյուղում,
Գետամեջի թռչնաբուծական ֆաբրիկա՝ տոհմային տնտեսություն Հայաստանի Հանրապետության Կոտայքի մարզի Գետամեջ գյուղում։
Վերա Պաշեննայա

Վերա Նիկոլաևնա Պաշեննայա (սեպտեմբերի 7 (19), 1887, Մոսկվա, Ռուսական կայսրություն - հոկտեմբերի 28, 1962(1962-10-28), Մոսկվա, ՌԽՖՍՀ, ԽՍՀՄ), ռուս խորհրդային դերասանուհի, ԽՍՀՄ ժողովրդական արտիստուհի (1937)։


== Կենսագրություն ==
1904 թվականին ընդունվել է Մոսկվայի թատերական ուսումնարանը (Ա․ Պ․ Լենսկու աշակերտուհին)։ 1907 թվականից՝ Փոքր թատրոնի դերասանուհի։
Պաշեննայային հատկապես մոտ էր ռուսական կենցաղային դրաման և կատակերգությունը։ Լավագույն դերերից են՝ Մուրզավեցկայա, Կաբանիխա (Ա․ Օստրովսկու «Գայլեր և ոչխարներ», «Ամպրոպ»), Լյուբով Ցարովայա (Տրենյովի «Լյուբով Յարովայա»), Վասսա Ժելեզնովա (Գորկու «Վասսա Ժելեզնովա»)։
1914 թվականից դասավանդել է Փոքր թատրոնի ստուդիայում, (1945 թվականից՝ Մ․ Շչեպկինի անվան թատերական ուսումնարանում, 1941 թվականից՝ պրոֆեսոր)։
Արժանացել է ԽՍՀՄ պետական (1943) և լենինյան (1961) մրցանակների։


== Ծանոթագրություններ ==
Սերեսինոս դել Կառիսալ (քաղաք)

Սերեսինոս դել Կառիսալ (իսպ.՝  Cerecinos del Carrizal), քաղաք և մունիցիպալիտետ Իսպանիայում՝  Կաստիլիյա և Լեոն ինքնավար համայնքի Սամորա պրովինցիայի Տեռա դել Պան շրջանում։ Տարածքը՝ 17.34 կմ2, բնակչությունը՝ 137 մարդ (2010 թվականի տվյալներով)։


== Բնակչություն ==


== Ծանոթագրություններ ==
Սեն Ժուլիա դը Բեկ

Սեն Ժուլիա դը Բեկ (ֆր.՝ Saint-Julia-de-Bec), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 113 մարդ, բնակչության խտությունը` 8.14 մարդ/կմ²։ Բնակավայրը զբաղեցնում է 13.88 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 40 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 70 աշխատունակ (15-64 տարեկան)  բնակիչ, որոնցից ակտիվ էին 46-ը, իսկ ոչ ակտիվները` 24։ Ակտիվության ցուցանիշը կազմում է 65,7 %։ 46 աշխատունակ մարդկանցից աշխատել է 39 անձ (23 տղամարդ և 16 կին)։ Գործազուրկ են եղել 7 անձ (4 տղամարդ և 3 կին)։ 24 անաշխատունակներից 4-ը եղել են աշակերտներ կամ ուսանողներ, 11-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սառա Սամպայո

Սառա Սամպայո (պորտ.՝ Sara Pinto Sampaio, հուլիսի 21, 1991(1991-07-21), Պորտու, Պորտուգալիա), պորտուգալացի մոդել։


== Գործունեություն ==
Սամպայոն դարձավ հայտնի երբ հաղթեց Cabelos Pantene 2007 մրցույթում։ Գովազդել է Axe բրենդի մարմնի սփրեյը ԱՄՆ–ում։ 2012 թվականին նա դարձավ Calzedonia բրենդի գովազդող մոդելը, որի նկարահանումները կայացան Հունաստանում և Ճամայկայում, և հայտնվեց պորտուգալական Vogue ամսագրի շապիկին։ Ինչպես նաև Իրինա Շեյքի հետ միասին հայտնվեց Replay–ի գարուն/ձմեռ և Ադրիանա Լիմայի հետ Blumarine–ի գարուն/ձմեռ հավաքածուների ցուցադրություններին։ 2013 թվականին հայտնվելով պորտուգալական GQ ամսագրում, նա կոչվեց որպես «աշխարհի ութերորդ հրաշալիք»։ Հայտնվել է այնպիսի հայտնի ամսագրերում, ինչպիսիք են՝ GQ, Elle, Vogue, Glamour, Sports Illustrated և այլն։ 2013 թվականի նոյեմբերի 13–ին մասնակցեց Victoria's Secret–ի նորաձևության շոուին, քայլելով բրենդի մեկ այլ գծի՝PINK–ի համար։ Իսկ արդեն 2015 թվականին դարձավ Victoria's Secret–ի Հրեշտակ։


== Մրցանակներ ==
Լավագույն կին մոդել, պորտուգալական Golden Globes նորաձևության մրցանակաբաշխություն, 2011 թվական
Լավագույն կին մոդել, Vogue Portugal նորաձևության մրցանակաբաշխություն, 2011 թվական
Լավագույն կին մոդել, պորտուգալական Golden Globes նորաձևության մրցանակաբաշխություն, 2012 թվական
Լավագույն կին մոդել, Vogue Portugal նորաձևության մրցանակաբաշխություն, 2012 թվական
Տարվա բացահայտված, ¡Hola! ամսագիր, 2013 թվական
Լավագույն կին մոդել, պորտուգալական Golden Globes նորաձևության մրցանակաբաշխություն, 2014 թվական
Տարվա սկսնակ մոդել, Sports Illustrated ամսագիր, 2014 թվական
Լավագույն կին մոդել, պորտուգալական Golden Globes նորաձևության մրցանակաբաշխություն, 2015 թվական


== Ծանոթագրություններ ==
Աբասբեյլի

Աբասբեյլի (ադրբ.՝ Abbasbəyli), գյուղ ներկայիս Ադրբեջանական Հանրապետության Ղազախի շրջանում։


== Աշխարհագրություն ==
Գտնվում է Աղստև գետի ձախակողմյան վտակ Ձոդազի ափին։


== Պատմություն ==
Մտել է Ռուսական կայսրության Ելիզավետպոլի նահանգի Ղազախի գավառի կազմի մեջ։


== Բնակչություն ==
1907 թվականին ուներ 125 բնակիչ։


== Տես նաև ==
Ղազախի շրջան
Գանձակ-Ղազախի տնտեսական շրջան
Ադրբեջանի վարչական բաժանում
Ելիզավետպոլի նահանգի հայաբնակ բնակավայրեր


== Արտաքին հղումներ ==
Աբասբեյլի բնակավայրը «GEOnet Names Server» կայքում։
Արբանյակային պատկերը Maplandia.com կայքում


== Գրականություն ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Ծանոթագրություններ ==
Լիզա Լապիրա

Լիզա Լապիրա (անգլ.՝ Liza Lapira, դեկտեմբերի 3, 1981(1981-12-03), Քուինս, Նյու Յորք, Նյու Յորք, ԱՄՆ), ամերիկացի դերասանուհի։


== Կենսագրություն ==
Լիզա Լապիրան ծնվել է 1981 թվականի դեկտեմբերի 3-ին Նյու Յորքի Քվինս շրջանում։ Ունի ֆիլիպինյան իսպանական ու չինական արմատներ։
Նյու Յորքում հանդես է եկել թատերական տարբեր ներկայացումներում։ 2004 թվականին տեղափոխվել է Լոս Անջելես (Կալիֆորնիա նահանգ)՝ աշխատելու հեռուստատեսության բնագավառում։ Այնտեղ նա սկսել է իր կարիերան՝ մասնակցելով հեռուստահաղորդումների և ֆիլմերի նկարահանումների։
Լապիրան նկարահանվել է մի շարք ֆիլմերում, որոնցից են՝ «Քլովերֆիլդ», «Քսանմեկ», «Ֆորսաժ 4» և «Խելագար, հիմար սեր», ինչպես նաև սերիալներում, այդ թվում՝ «Շտապ օգնություն», «Գրեյի անատոմիա», «Սեքսը մեծ քաղաքում», «Սոպրանոները»։ 2007 թվականին նկարահանվել է «Կարգ ու կանոն։ Հատուկ կորպուս», 2006-2008 թվականներին՝ «Ծովային ոստիկանություն։ Հատուկ բաժանմունք», 2008 թվականին՝ «Դեքստեր» հեռուստասերիալներում։ Դրանից բացի, նա ունեցել է մշտական դերեր «Հաֆֆ» (2004-2006), «Տիկնիկային տուն» (2009-2010) և «Լուսացույց»(2011) սերիալներում։
2012 թվականի գարնանից Լապիրան կատարել է Քրիստեն Ռիթերի կերպարի հարևանուհու՝ Ռոբինի դերը ABC հեռուստաալիքի «Մի վստահիր 23-րդ բնակարանի ք-ծին» կատակերգական սերիալում։ 2012 թվականի գարնանը հայտարարվել է, որ Լապիրան ստորագրել է բացառիկ պայմանագիր ABC և ABC Studios հեռուստաալիքների հետ 2013-2014 եթերաշրջանների համար, որի ընթացքում պետք է նկարահանվեր հաջորդ եթերաշրջանի պիլոտային սերիաներից մեկում։
2013 թվականին Լապիրան Ռեբել Ուիլսոնի հետ նկարահանվել է «Սուպեր ուրախ երեկո» սիթքոմում ABC-ի համար։ 
2018 թվականի օգոստոսին միացել է Նեթֆլիքսի «Անհավատալի» մինի սերիալի դերասանական կազմին։


== Ֆիլմագրություն ==
2000 – Աշունը Նյու Յորքում / Autumn in New York
2002 – Մուգ շաքարավազ / Brown Sugar
2005 – Դոմինո / Domino
2004-2006 – Հաֆֆ - Huff
2006 – Մեծ վատ լող /The Big Bad Swim
2006 – Գրեյի անատոմիա / Grey’s Anatomy
2007 – Կարգ ու կանոն։ Հատուկ կորպուս / Law & Order: Special Victims Unit
2008 – Քլովերֆիլդ / Cloverfield
2008 – Քսանմեկ / 21
2008 – Դեքստեր / Dexter
2006-2008 – Ծովային ոստիկանություն։ Հատուկ բաժանմունք / NCIS
2009 – Ֆորսաժ 4 / Fast & Furious
2009 – Սեղան երեքի համար / Table for Three
2009 – Repo Men
2009-2010 – Տիկնիկային տուն / Dollhouse
2010 – Մարմադյուկ / Marmaduke
2010 – Կտեսնվենք սեպտեմբերին / See You in September
2011 – Լուսացույց / Traffic Light
2011 – Խելագար, հիմար սեր / Crazy, Stupid, Love
2012 – Մահացու գեղեցիկ / Drop Dead Diva
2012-2013 –  Don’t Trust the B---- in Apartment 23
2013 – Սուպեր ուրախ երեկո  / Super Fun Night
2016 – Կուպեր Բարրետտայի գոյատևման ուղեցույց / Cooper Barrett's Guide to Surviving Life
2018 – Լավ բժիշկը / The Good Doctor
2019 – ԾՈՀԲ։ Նոր Օռլեան / NCIS: New Orleans
2019 – Անհավատալի / Unbelievable
2019 – Նենսի Դրյու / Nancy Drew


== Ծանոթագրություններ ==


== Արտաքին հղումներ ==
Լիզա Լապիրա Internet Movie Database կայքում
Իգոր Յավրյան

Յավրյան Իգոր Մարտինի (), դաշնակահար, ՀՀ արվեստի վաստակավոր գործիչ (2014)։


== Կենսագրություն ==
Իգոր Յավրյանը ծնվել է 1943 թվականին Թբիլիսիում։
1967 թվականին ավարտել է Մոսկվայի պետական կոնսերվատորիան (Լ. Ն. Վլասենկոյի դասարան), 1984 թվականին՝ Երևանի պետական կոնսերվատորիայի ասպիրանտուրան (ղեկավար՝ Յ․ Հայրապետյան)։
1969–72 թվականներին Սուխումի երաժշտական ուսումարանում եղել է դաշնամուրի դասատու, 1970–72 թվականներին՝ Աբխազիայի պետական ֆիլհարմոնիայի մենակատար և կոնցերտմայստեր։ 1972 թվականից դասավանդել է Երևանի պետական կոնսերվատորիայում։
1996 թվականին եղել է Երևանի պետական կոնսերվատորիայի պրոֆեսոր, 2002-2003 թվականներին՝ մասնագիտացված դաշնամուրի ամբիոնի վարիչ, իսկ 2003-2012 թվականներին՝ դաշնամուրի ֆակուլտետի դեկան։
Որպես մենակատար՝ հանդես է եկել Թբիլիսիի, Երևանի, Յալթայի, Վորոշիլովգրադի, Սուխումի, Կազանի սիմֆոնիկ նվագախմբերի, համատեղ ելույթներ ունեցել Ս. Իսեռլիսի, Սվետլանա Նավասարդյանի, Ա. Դավթյանի, Հ. Հարությունյանի, Մեդեա Աբրահամյանի, Բարսեղ Թումանյանի, Ս. Մարտիրոսյանի, Յ. Բալյանի, Ա. Մուրադյանի և ուրիշների հետ, դաշնամուրային տրիոյի կազմում (Ջ. Գևորգյան, Ա. Բոգդանյան և ուրիշներ, հետագայում՝ Լևոն Մամիկոնյան) շրջագայել Իսպանիայում, Ավստրիայում, Ռուսաստանում և Գերմանիայում։
Եղել է հայ կոմպոզիտորների 40-ից ավելի ստեղծագործությունների առաջին կատարողը։
Ստեղծել է «դաշնամուրային դպրոց», դասավանդման սեփական մեթոդ։
Բազմիցս եղել է հանրապետական և միջազգային երաժշտական մրցույթների և փառատոների հանձնախմբերի նախագահ։
ԲՄԱ Արայ Էջմիածին

ԲՄԱ Արայ Էջմիածին, հայկական կազմալուծված ֆուտբոլային ակումբ Արմավիրի մարզի Վաղարշապատ քաղաքից։


== Պատմություն ==
Ակումբը հիմնադրվել է 1967 թվականին։ Մինչև անկախ Հայաստանի առաջնության ձևավորումը, չկար պրոֆեսիոնալ առաջնություն, որտեղ հանդես կգար ակումբը։ Միայն 1990 թվականին սկսեց ԽՍՀՄ երկրորդ լիգայի պրոֆեսիոնալ փուլը, որտեղ նրանք 7-րդ տեղում էին։
1992 թվականին թիմը ելույթ ունեցավ Հայաստանի Պրեմիեր լիգայում, որտեղ նրանք գրավեցին 10-րդ տեղը և հաջորդ տարվա համար ամրագրեցին իրենց տեղը բարձրագույն լիգայում։ 
Հայաստանի գավաթի խաղարկությունում թիմը դուրս եկավ քառորդ եզրափակիչ և 0:2 հաշվով հաղթեց Վան Երևանին: Այս արդյունքները լավագույնն են Հայաստանի առաջնության բարձրագույն լիգայում թիմի ելույթների պատմության մեջ։ Հետագա մրցաշրջանների վատ արդյունքները, որտեղ նրանք 13-րդ և 14-րդն էին, թիմին ուղարկեցին Առաջին լիգա, որտեղ նրանք շարունակեցին ելույթները։ 1995 թվականին ոչ պաշտոնական առաջնությունում թիմը զբաղեցնում է երրորդ տեղը և դառնում բրոնզե մեդալակիր։


== Լիգայի ցուցանիշներ ==


== Գլխավոր մարզիչ ==
  Բ. Եղիազարյան  (1990)
  Սամվել Այվազյան (1991)
 Արկադի Անդրեասյան (1992–1993)
 Աշոտ Մարտիրոսյան (1993)
 Ռուդիկ Ավանեսյան (1993)
 Ղևոնդ Պողոսյան (1994)


== Ծանոթագրություններ ==


== Արտաքին հղումներ ==
BMA-Arai at foot.dk Archived 2018-09-07 at the Wayback Machine. (in Danish)
RSSSF Հայաստան (և ենթաէջեր տարեկան)
Պրոկամբիում

Պրոկամբիում (լատ.՝ procambium, առջևում, փոխարեն և կամբիում), բույսի կողքային մերիսթեմա, որից տարբերակվում են առաջնային փոխադրող հյուսվածքները և անցկացնող խրձերը։
Պրոկամբիում առաջանում է ընձյուղի և արմատի աճման կոներում՝ 

առաջինում մերիսթեմային թելերի,
երկրորդում՝ գլանի կամ օղակի ձևով։Պրոկամբին բնորոշ է բջիջների ինտենսիվ աճը երկարությամբ և ձգված ձևը։ Բջիջների բաժանումը տեղի է ունենում տարբեր ուղղություններով։ Դրանցից առաջանում են փոխադրող հյուսվածքները՝ բնափայտը և լուբը, որից հետո մերկասերմ և երկշաքիլ բույսերի անցկացնող խրձերում պրոկամբիումը շարունակում է գործել որպես կամբիում։ Միաշաքիլ բույսերի պրոկամբիում ամբողջությամբ օգտագործվում է հյուսվածքում, այսպես կոչված, փոխադրող փակ խրձերի տարբերակման ժամանակ։


== Ծանոթագրություններ ==


== Գրականություն ==
Лотова Л. И. Ботаника: Морфология и анатомия высших растений. — Изд. 4-е, доп.. — М.: Книжный дом «ЛИБРОКОМ», 2010. — 512 с. — ISBN 978-5-397-01047-4
Лотова Л.И., Нилова М.В., Рудько А.И. Словарь фитоанатомических терминов: учебное пособие. — М.: Издательство ЛКИ, 2007. — 112 с. — ISBN 978-5-382-00179-1
Բաքվի կղզեխումբ

Բաքվի կղզեխումբ, ափամերձ կղզիների խումբ Կասպից ծովում, գտնվում է Բակինի ծովախորշում Բաքվի մոտ։ Կղզիների շրջակայքում ջրի խորությունը փոքր է։ Կղզեխումբը կազմված է հետևյալ կղզիներից․

Բեյուկ Զիրյա (Նարգին) ― 1.4 կմ2;
Կիչիկ Զիրյա (Կում),
Զենբիլ (Դուվանական) — 0,4 կմ²,
Սենգրի Մուգան (Սվիական),
Չիկիլ (Օբլիվական),
Կարա Սու (Լոս),
Խյարյա Զիրյա (Բուլլա) — 3,5 կմ²,
Խիլ (Գլիական),


== Էկոլոգիա ==
Կղզիների մեծամասնությունը դարձել են անապատներ և կիսաանապատներ, հազվադեպ բուսականությամբ։ Շատ կղզիներում եղել են մեծ թռչնակեր կասպիական փոկեր։ Նաֆթաարդյուանհանումը Բաքվի ծովախորշում առաջացրել է որոշակի վնաս կղզիների էկոլոգիայի վրա։ Կղզիների էկոլոգիան տնօրինելու համար ստեղծվել է ավտոմատ կառավարման կայան, ջրի աղտոտումը պակասեցնելու համար, որը գտնվում է Սենգի Մուգան կղզում։


== Ծանոթագրություններ ==
Չար ոգի (ֆիլմ)

Չար ոգի, 1927 թվականին Հայֆիլմ կինոստուդիայի նկարահանած համր գեղարվեստական ֆիլմերից, Ալեքսանդր Շիրվանզադեի «Ցավագարը» վիպակի էկրանավորումը։


== Սյուժե ==
Ֆիլմի հիմքում ողբերգական ճակատագիրն է ընկնավորությամբ տառապող մի աղջկա, որը դառնում է ամուսնու ընտանիքի նախապաշարումների զոհը։


== Դերերում ==
Թագուհի (Հասմիկ) Հակոբյան – Շուշան
Նինա Մանուչարյան – Զարնիշան
Միխայիլ Գելովանի – Գիժ Դանել
Բ. Մադաթովա – Սոնա
Համբարձում Խաչանյան – ծառա
Միքայել Գարագաշ – վաճառական
Սամվել Մկրտչյան – Մուրադ
Արկադի Մամիկոնյան – Ոսկան
Ա. Պապյան – Ջավահիր
Աստրա Աբրահամյան – Գյուլնազ
Ս. Էպիտաշվիլի – հեքիմ
Պատվական Բարխուդարյան – դրվագ


== Ստեղծագործական խումբ ==
բեմադրող ռեժիսորներ - Պատվական Բարխուդարյան, Միխայիլ Գելովանի
նկարիչ - Միխայիլ Սուրգունով
ռեժիսորի օգնականներ - Ա. Մադաթով, Ամասի Մարտիրոսյան
գլխավոր ադմինիստրատոր - Միքայել Գարագաշ


== Հետաքրքիր փաստեր ==
առաջին անգամ Մոսկվայում հունվարի 31 1928 թ
առաջին անգամ ԱՄՆ-ում օգոստոսի 10 1928 թ


= Հղումներ =
«Չար ոգի» ֆիլմը «Հայկական կինո» կայքում Archived 2011-12-25 at the Wayback Machine.
«Չար ոգի» ֆիլմը Кино-Театр.ru կայքում
Ֆրեդ Ուիպլ

Ֆրեդ Ուիպլ (անգլ.՝ Fred Lawrence Whipple, նոյեմբերի 5, 1906(1906-11-05)[…], Red Oak, Այովա, ԱՄՆ - օգոստոսի 30, 2004(2004-08-30)[…], Քեմբրիջ, Մասաչուսեթս, ԱՄՆ), ամերիկացի աստղագետ, աշխատել է Հարվարդի աստղադիտարանում։
Ծնվել է Ռեդ-Օուկում (Այովա նահանգ), 1927 թվականին ավարտել է Կալիֆոռնիայի համալսարանը Լոս Անջելեսում։ 1927-1929 թվականներին դասավանդել է Բերկլիի Կալիֆոռնիայի համալսարանում, 1930-1931 թվականներին աշխատել է Լիկի աստղադիտարանում։ 1931 թվականից աշխատել է Հարվարդի համալսարանում և Հարվարդի աստղադիտարանում (1950-1977 թվականներին աստղագիտության պրոֆեսոր), որտեղ աշխատել է ընդհանուր առմամբ ավելին քան 70 տարի։ 1955-1970 թվականներին եղել է Սմիթսոնյան աստղաֆիզիկական աստղադիտարանի տնօրեն։
Հիմնական գիտական աշխատությունները վերաբերվում են գիսաստղերին, աստղաքարերին, մոլորակային միգամածություններին, աստղային էվոլյուցիայի խնդիրներին և Արեգակնային համակարգին։ 1933 թվականին հայտնաբերել է (1252) Սելեստիա աստերոիդը։ Հայտնաբերել է նաև 6 գիսաստղեր, որոնցից մեկը 1933 V-ը պարբերական է և անվանվել է նրա անունով։ Առաջարկել է գիսաստղերի միջուկի սառույցի և աստերոիդային նյութի խառնուրդից կազմության բացատրությունը։
1962-1973 թվականներին ղեկավարել է աստղաքարերի լուսանկարման և ընկած աստղաքարերի որոնման ծրագիրը, որն իրականացվում էր ՆԱՍԱ-ի կողմից։ 1958-1972 թվականներին եղել է ՆԱՍԱ-ի գիտական խորհրդական և այդ կազմակերպության բազմաթիվ ծրագրերի ղեկավար։
ԱՄՆ գիտությունների ակադեմիայի անդամ (1959), բազմաթիվ գիտությունների ակադեմիաների և գիտական կազմակերպությունների անդամ։
Նրա պատվին են անվանվել (1940) Ուիպլ աստերոիդը, Ուիպլի անվան աստղադիտարանը Արիզոնայում, Ուիպլի վահանը և Ուիպլի տունը Բրիտանական Վիրջինյան կղզիներում։


== Ծանոթագրություններ ==


== Արտաքին հղումներ ==
Կաննեի ճակատամարտ

Կաննեի ճակատամարտ, Երկրորդ պունիկյան պատերազմի կարևորագույն ճակատամարտերից է, որ տեղի է ունեցել մ.թ.ա. 216 թվականի օգոստոսի 2-ին Ապուլիայում, հարավարևելյան Իտալիա։ Կարթագենյան բանակը Հաննիբալի ղեկավարությամբ վճռական հաղթանակ տարավ ավելի մեծաքանակ հռոմեական բանակի նկատմամբ։ Համարվում է ինչպես պատմության մեջ մեծագույն մարտավարական հնարքներից մեկը, այնպես էլ ծանրագույն հռոմեական պարտություններից մեկը։
Վերականգնվելով Տրեբիայի և (մ.թ.ա. 218 թվական) և Տրազիմենյան լճի (մ.թ.ա. 217 թվական) ճակատամարտերում կրած պարտություններից, հռոմեացիները 86,000 զորքով որոշեցին կանգնեցնել Հաննիբալին Կաննեի մոտ։ Հռոմեացիները դասավորեցին իրենց ծանր հետևակը ավելի խորը, քան սովորաբար, իսկ Հաննիբալը օգտագործեց կրկնակի ծածկոցի մարտավարությունը։ Վերջինիս էֆֆեկտիվության միջոցով հռոմեացիները, որպես մարտունակ ուժ, ոչնչացվեցին։ Հաղթանակից հետո, Կապուան և մի շարք իտալական քաղաք-պետություններ դուրս եկան Հռոմի Հանրապետության դաշինքից և միացան Կարթագենին։


== Ծանոթագրություններ ==
Գուրջի Բողազ

Գուրջի Բողազ, գետ Հայկական լեռնաշխարհում, Ճորոխի ավազանում, վերջինիս Սպեր վտակի օժանդակը։ Հոսում է Սպերի և Բաբերդի շրջանների սահմաններով։ Հիշատակվում է միջնադարյան վրացական աղբյուրներում։


== Ծանոթագրություններ ==
Ասիեր Ալտունա

Ասիեր Ալտունա (բասկ.՝ Asier Altuna Iza, մայիսի 4, 1969(1969-05-04), Բերգարա, Debagoiena, Գիպուսկոա, Բասկերի երկիր, Իսպանիա), ռեժիսոր, սցենարիստ։


== Կենսագրություն ==
Ասիեր Ալտունան ծնվել է Իսպանիայի հյուսիսային Գիպուսկոա նահանգի Բերգարա քաղաքում։ 1997 թվականից իր սցենարներով նկարահանել և համահեղինակել է յոթ կարճամետրաժ ֆիլմ, մեկ հեռուստասերիալ, երկու հեռուստածրագիր և երեք խաղարկային կինոնկար։ 2005 թվականին նկարահանել է իր առաջին խաղարկային ֆիլմը՝ «Ողջույն, Էչեբեստե» (բասկ.՝ Aupa Etxebeste!)։ Երկու անգամ արժանացել է իսպանական կինոակադեմիայի «Գոյա» մրցանակին։ Ասիեր Ալտունայի ֆիլմերը ցուցադրվել են տարբեր փառատոններում։
2016 թվականին «Ամարա» ֆիլմը ներկայացվել է Ոսկե ծիրան կինոփառատոնի Խաղարկային ֆիլմերի մրցույթ ծրագրում։


== Ֆիլմեր ==


== Ծանոթագրություններ ==


== Արտաքին հղումներ ==
Ասիեր Ալտունայի մասին imdb.com կայքում
(6952) Նիկոլո

(6952) Նիկոլո (անգլ.՝ Niccolo), աստերոիդ աստերոիդների հիմնական գոտում։ Հայտնաբերվել է 1986 թվականի մայիսի 4-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,902547 ա. մ., առավելագույնը մոտենում է 2,1285 ա. մ. հեռավորության վրա և հեռանում 3,6766 ա. մ.։ Արեգակի շուրջ մեկ ամբողջական պտույտ է կատարում 1806,21 երկրային օրվա ընթացքում, իր ուղեծրով շարժվելով միջինում 0,199313 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6952) Նիկոլո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)